B4-0455/99

Beslutning om tredjelandes dumping af tekstiler

Europa-Parlamentet,

A. der henviser til, at tekstil- og beklaedningsindustrien er en af EU's vigtigste industrisektorer med omkring 2,3 mio ansatte og en omsaetning paa 189 mia EUR,

B. der henviser til, at tekstilsektoren staar over for oeget globalisering og gennem det sidste aarti har vist, at den evner at forny sig og er fast besluttet paa at gennemfoere en modernisering og forbedre sin produktivitet med samme fart som andre industrisektorer,

C. der henviser til, at tekstilsektoren kaemper med urimelige handelsvilkaar som foelge af den oekonomiske krise, der har ramt mange dele af verden; der endvidere henviser til, at den paa det europaeiske marked maa kaempe med svigagtig import og paa tredjelandes markeder med uoverstigelige hindringer af saavel toldmaessig som ikke-toldmaessig art,

D. der henviser til, at gennemfoerelsen af de forpligtelser, der blev indgaaet under Uruguay-runden, ikke har skabt sammenlignelige betingelser for markedsadgang; der endvidere henviser til, at tilsagnene om nedsaettelse af toldsatser ikke er blevet overholdt, og til, at de ikke-toldmaessige hindringer derimod er blevet stoerre; der navnlig henviser til, at den gradvise reintegrering af tekstil- og beklaedningsprodukter i GATT-ordningerne ikke som oprindeligt forventet foerte til nogen begraensning af de alt for store hindringer, der staar i vejen for adgangen til tredjelandes markeder,

E. der henviser til, at meddelelsen om en ny multilateral forhandlingsrunde saetter spoergsmaalstegn ved tilraadeligheden af at forsoege at faa yderligere bilaterale aftaler i stand, inden den nye multilaterale ramme er paa plads,

F. der henviser til, at det paa denne baggrund er noedvendigt at sikre rimeligere og mere retfaerdige handelsvilkaar for tekstil- og beklaedningsindustrien, og til, at dette i vid udstraekning er formaalet med Bangemann-initiativet til fordel for tekstil- og beklaedningsindustrien, som har foert til en handlingsplan, der vil blive offentliggjort om kort tid,

G. der henviser til, at de seneste tendenser som f.eks. stigende import fra visse lande og af visse produkter paa ikke-markedsmaessige betingelser i endnu hoejere grad noedvendiggoer en konsekvent EF-handelspolitik over for tekstil- og beklaedningsindustrien,

Europa-Parlamentet,

1. anmoder med henblik paa den nye WTO-runde Kommissionen og medlemsstaterne om at sikre, at de forpligtelser, der blev indgaaet under den foregaaende runde - afvikling af toldsatser, begraensning af ikke-toldmaessige hindringer og aftaler om stoetteordninger og intellektuel ejendomsret - fuldt ud overholdes;

2. kraever, at der under WTO's auspicier og i naert samarbejde med Kommissionen foretages en vurdering af betingelserne for tekstil- og beklaedningsindustriens adgang til tredjelandes markeder;

3. kraever, at toldsatserne som led i den nye WTO-runde harmoniseres paa det af EU anvendte niveau, og at forpligtelserne med hensyn til toldsatsharmonisering og markedsadgang indgaas efter princippet om gensidighed;

4. anmoder Kommissionen om at underkaste konsekvensen i EU's praeferencehandelsaftaler og bilaterale handelsaftaler en fornyet vurdering og om i givet fald at indrette forhandlingstidsplanen efter de multilaterale frister;

5. henstiller indtraengende til Kommissionen at benytte sig af handelsforsvarsmekanismerne til at forhindre en stigning i den import, der sker paa urimelige handelsbetingelser;

6. paalaegger sin formand at sende denne beslutning til Raadet og Kommissionen.